Елин Пелин
Баба Марта се накичи

chitanka.info

Баба Марта

се накичи

със минзухар

и кокиче…

Овчар в поле

стадо тири,

хороводна

песен свири.

Рипна Марта

ръченица —

като мома

хубавица.

Гарван гракна

от гората,

присмя и се

на играта.

Баба Марта

се разлюти,

клетви сипна му

нечути.

И сърдито

развърте се,

сняг и ветрища

разнесе.

Та изплаши

млади, стари —

всеки скри се

кой де свари.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.